《送曲江为上人归省》
宋代·释行海

蛩吟木落帝王州，我亦凄凉感旅游。
正起四方朋友念，又添一个别离愁。
溪村棹急红菱雨，出市砧催白雁秋。
闻道北堂相忆久，西风吹柳曲江头。

作者简介：释行海（一二二四～？）（生年据本集卷上《癸酉春侨居无为寺归云阁以十五游方今五十为题信笔十首》推算），号雪岑，剡（今浙江嵊县）人（同上书《归剡》）。早年出家，十五岁游方，度宗咸淳三年（一二六七）住嘉兴先福寺。有诗三千馀首，林希逸选取其中近体二百馀首为《雪岑和尚续集》二卷。事见本集林希逸跋。　释行海诗，以《雪岑和尚续集》抄本为底本，校以日本宽文五年（一六六五）刻本。